text: লালমনি এক্সপ্রেস (ট্রেন নং ৭৫১/৭৫২) হচ্ছে বাংলাদেশের ঢাকা ও লালমনিরহাট জেলার মধ্যে একটি আন্তঃনগর যাত্রীবাহী ট্রেন পরিষেবা। এটি ২০০৪ সালের ৭ই মার্চ চালু হয়।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
  ঢাকা বিমানবন্দর রেলওয়ে স্টেশন
  জয়দেবপুর জংশন
  টাঙ্গাইল
  বঙ্গবন্ধু সেতু পূর্ব জংশন
  শহীদ এম মনসুর আলী
  উল্লাপাড়া
  বড়ালব্রীজ
  আজিমনগর
  নাটোর
  সান্তাহার জংশন
  বগুড়া
  সোনাতলা
  বোনারপাড়া জংশন
  গাইবান্ধা
  বামনডাঙ্গা
  পীরগাছা
  কাউনিয়া জংশন
  
  রোলিং স্টক
  লালমনি এক্সপ্রেস সাধারণত বাংলাদেশ রেলওয়ের ক্লাস ২৯০০ ইঞ্জিনটি দ্বারা চালানো হয়। ট্রেনটিতে ১৪টি ভ্যাকুয়াম ব্রেকযুক্ত কোচ ছিলো। পূর্বে ট্রেনটিতে আসন সংখ্যা ছিল ৬৭২। পরবর্তীতে ইরান হতে আমদানিকৃত এয়ার ব্রেকযুক্ত কোচসমূহের মধ্যে ১৪টি মেরামত করে ২০১৮ সালের ৬ই জুন ট্রেনটির পুরনো কোচসমূহকে প্রতিস্থাপন করা হয় (আরও দেখুন: বাংলাদেশের কোচ ও ওয়াগন#ইরান)। ২০১৯ সালের ১৬ই অক্টোবর লালমনি এক্সপ্রেসের বিদ্যমান ইরানি কোচ ইন্দোনেশিয়া হতে আমদানিকৃত নতুন কোচ দ্বারা প্রতিস্থাপন করা হয়।
  
  তথ্যসূত্র
  
  বহিঃসংযোগ 
  
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:২০০৪-এ চালু রেল পরিষেবা
title: লালমনি এক্সপ্রেস